b'\n_START_ARTICLE_\nSaule, P\xc4\x93rkons, Daugava\n_START_PARAGRAPH_\nSaule, P\xc4\x93rkons, Daugava (lettisk, oversat: Sol, Torden, Daugava) er en lettisk korsang for blandet kor med akkompagnement. Teksten stammer fra Rainis\' skuespil "Daugava". Musikken er skrevet af komponisten M\xc4\x81rti\xc5\x86\xc5\xa1 Brauns til opf\xc3\xb8relsen i teatret i Valmiera i 1988 (instrueret af Valent\xc4\xabns Macul\xc4\x93vi\xc4\x8ds). Sangen har siden gentagne gange v\xc3\xa6ret inkluderet i den lettiske sang- og dansefestivals program._NEWLINE_Sangen blev i 2014 i oversat udgave ("Ara \xc3\xa9s l\xe2\x80\x99hora", dansk: "Nu er det tid") udn\xc3\xa6vnt til officiel hymne af den catalonske selvst\xc3\xa6ndighedsbev\xc3\xa6gelse. Denne version af sangen har tekst af Miquel Mart\xc3\xad i Pol.'